KIRJALLINEN KYSYMYS P-3476/01

esittäjä(t): Charles Tannock (PPE-DE) komissiolle

(10. joulukuuta 2001)

Aihe: Potilaiden oikeus hankkia lääkinnällisiä laitteita toisesta jäsenvaltiosta

Ison-Britannian lehdistö on kirjoittanut, että britit ovat viime aikoina matkustaneet Tanskaan hankkiakseen omalla kustannuksellaan digitaalisia kuulokojeita, joita ei ole helposti saatavissa Ison-Britannian valtion rahoittaman julkisen terveydenhuoltojärjestelmän kautta.

Katsooko komissio, että seurauksena Euroopan yhteisöjen tuomioistuimen Deckerin ja Kohllin tapauksissa antamista tuomioista, jotka antoivat Luxemburgin kansalaisille oikeuden vaatia silmälasien ja hammasproteesien kustannusten korvaamista sairausvakuutuksesta heidän saatuaan hoitoa Saksassa ja Ranskassa, jäsenvaltion kansalaiset, jotka eivät pysty hankkimaan kuulokojeen kaltaista lääkinnällistä laitetta kohtuullisessa ajassa oman kansallisen terveydenhuoltojärjestelmänsä kautta, ovat oikeutettuja ostamaan kyseisen laitteen toisesta jäsenvaltiosta ja esittämään laskun oman maansa sairausvakuutuskassalle? Sovellettaisiinko tätä myös kansalaisiin sellaisissa valtioissa kuin Yhdistynyt kuningaskunta, missä kansallinen terveydenhuoltojärjestelmä ei sisällä kansallista vakuutusosaa?

Frederik Bolkesteinin komission puolesta antamayhteinen vastauskirjallisiin kysymyksiin P-3476/01 ja E-3533/01

(11. helmikuuta 2002)

Komissio on tietoinen niistä useista tärkeistä kysymyksistä, joita on tuotu esille toisessa jäsenvaltiossa suoritettujen hoitokulujen korvaamisesta annettujen Euroopan yhteisöjen tuomioistuimen päätösten johdosta.

Euroopan yhteisöjen tuomioistuimen vakiintuneen oikeuskäytännön mukaan yhteisön lainsäädäntö ei heikennä jäsenvaltioiden toimivaltuuksia säätää omasta sosiaalilainsäädännöstään. Koko yhteisöä koskevan yhdenmukaistetun säännöstön puuttuessa kunkin jäsenvaltion on määriteltävä edellytykset, jotka koskevat ensinnäkin oikeutta tai velvollisuutta kuulua tiettyyn sosiaaliturvajärjestelmään, ja toiseksi oikeutta sosiaaliturvaetuuksiin. Jäsenvaltioiden on kuitenkin noudatettava yhteisön lainsäädäntöä käyttäessään tällaisia toimivaltuuksia.

EY:n perustamissopimuksen 2830 artiklaa (entistä 3036 artiklaa) sovelletaan siten kansallisiin sosiaaliturvatoimiin, mikä saattaa rajoittaa mahdollisuutta hankkia lääkintälaitteita tai lääkevalmisteita ja tuoda niitä toisesta maasta (Decker, 24 kohta)(1). Tiettyjen palveluiden erityisluonne ei sulje niitä EY:n perustamissopimuksen palvelujen vapaata liikkuvuutta koskevan 4950 artiklan (entisen 5960 artiklan) soveltamisalan ulkopuolelle (Kohll, 21 kohta)(2). Euroopan yhteisöjen tuomioistuin on tästä syystä tunnustanut, että ennakkolupien myöntäminen toisessa jäsenvaltiossa hankituille hoitoalan palveluille ja tuotteille voi tietyissä olosuhteissa muodostaa esteen tavaroiden ja palveluiden vapaalle liikkuvuudelle yhteisössä.

Euroopan yhteisöjen tuomioistuin katsoo kuitenkin, että tällaista estettä voidaan pitää perusteltuna pakottavien yleisen edun mukaisten syiden vuoksi. Näitä syitä voivat olla sosiaaliturvajärjestelmän rahoituksellisen vakauden säilyttäminen sekä kaikkien saatavilla olevien sairaanhoito- ja sairaalapalvelujen turvaaminen (B. S. M. Geraets, ent. Smits, vastaan Stichting Ziekenfonds VGZ ja H. T. M. Peerbooms vastaan Stichting CZ Groep Zorgverzekeringen(3)).

Jos jäsenvaltio vetoaa tällaisiin syihin, on vallitsevat olosuhteet huomioon ottaen arvioitava, ovatko sen ehdottamat toimet suhteellisuutta koskevien vaatimusten mukaiset. Euroopan yhteisöjen tuomioistuimen mukaan jäsenvaltioiden asettamat edellytykset ovat oikeutettuja, jos ne perustuvat etukäteen tiedossa oleviin objektiivisiin ja syrjimättömiin kriteereihin.

Komissio on tietoinen siitä, että Euroopan yhteisöjen tuomioistuimen edellä mainituissa asioissa antamat päätökset ovat johtaneet useisiin tulkintaongelmiin, kuten siihen, miten suhteellisuutta koskevien vaatimusten täyttymistä voidaan arvioida käytännössä. Komissio tekee yhteistyötä jäsenvaltioiden kanssa näiden kysymysten ratkaisemiseksi.

(1) Asia C-120/95.

(2) Asia C-158/96.

(3) Asia C-157/99.